
ACTE  UNTCH 


LA  ESCENA: 

Habitació  d  planta  baixa  d'una  família  de  mo- 
destos menestrals.  Portes  laterals  y  una  al  fon- 
do. Al  costat  de  la  porta  de  la  dreta  un  bufet  mo- 
dest. En  l'dngul  del  fondo  de  la  esquerra,  un 
armari  cant oner  benprovehit.  Al  costat  esquerra 
un  ganapé  de  balca.  Penjant  de  la  paret,  d  uns 
tres  pams  del  ganapé,  retrats  en  marchs  fets  de 
paper  de  color.  Un  silló  de  baqueta.  Al  costat  de 
la  porta  del  foro,  un  rellotge  de  caixa.  Fotogra- 
bats  antichs  representant  assumptos  bíblichs 
dintre  marchs  de  caoba,  penjant  de  les  parets. 
Del  mitg  del  sostre  baixa  un  para-mosques  de 
tires  de  paper  de  color.  Una  taula  de  menjar  ro- 
dona y  parada,  colocada  un  xich  a  la  esquerra, 
ab  un  quinqué  encès  al  demunt.  Cadires  de  bal- 
ca. Damunt  de  la  porta  del  foro  una  creuheta  de 
palmó.  Per  aquesta  porta's  veu  el  celler  de  la  ca- 
sa ab  porta  gran  de  volta  que  dóna  al  carrer  y 
la  casa  del  devant;  dintre  d'aquesta,  una  dona 
(la  Sunta)  cosint  junt  d  una  tauleta-vetllador  d 
la  claror  d'un  llum  de  petroli  ab  pantalla  verda. 
Comensa  el  drama  d  les  set  del  vespre. 

ESCENA  I 

bel  y  joseph  han  acabat  de  sopar 
y  restan  encare  sentats  d  taula. 
Se  senyan  devotament  donant 
gràcies  d  Deu  per  haver  ben  so- 
pat. Joseph  se  treu  la  petaca  que 
posa  demunt  la  taula  yfa  un  ci- 
garro  calmosament  encenentlo 
ab  mistos  d'esca.  A  mes  dels 
plats  d'ells  dos  hi  ha  els  de  du- 
gués per  sones  més;  uns  d'aquets 
intactes.  Tocan  set  hores  en  el 
rellotge  del  campanar  deia  vila. 

bel:       iHont  ha  anat  el  noi? 

joseph:  Deu  ser  per  dalt.  Ha  dit  que  anava  à  es- 
criure als  cosins. 

bel:       Ja  no  havia  dinat...  no  ha  tastat  res  avui. 

joseph:  Ab  l'enrenou  del  enterro... 

bel:  No  hi  hauria  d'anar  per  res  are  à  dalt. 
(Anant  d  cridar  lo  a  la  porta  de  la  dreta) 
Noy. 

quimet:  (Contestant  de  dalt)  Ja  baixo. 

joseph:  éVols  dir  que?... 

bel:  Es  clar  home;  com  que  l'estimava  tant,  plo- 
rant deu  esbravarse. 

joseph:  Y  no  sé  qu'en  treu  de  plorar;  ha  fet  tot  lo 
,     que  ha  pogut  per  sa  mare. 

bel:       Ah,  això  sí. 

joseph:  Y  donchs...  (Pausa) 

bel:  Y  are  haverse  de  quedar  sol.  Perquè  no- 
saltres no  podem  pas  estàrmoshi  massa 
temps  aquí. 

joseph:  Ell  volgués  venirsen  ab  nosaltres... 

bel:  No's  troba  pas  aixís  com  aixís  una  plassa 
de  majordom  com  la  seva. 

joseph:  Es  clar  que  no  hi  podem  fer  arrels  aquí. 
La  noia  no  pot  pas  deixar  la  escola  mes  de 
dos  ó  tres  dias. 

bel:  Y  ab  la  competència  qu'are  li  fa  la  mestra 
nova. 

joseph:  Això  rai,  poch  mal  l'hi  ha  de  fer...  Val  molt 
la  Mercè. 

bel:  Y  tant  com  se  l'estiman  al  poble.  (Pausa) 
Com  més  hi  penso  més  se  m'arrela  la  idea 
de  casarlos  à  n'aquest  parell. 

joseph:  Si  ella  volgués  rai... 

bel:  dQue  més  voldria?  iA  que  més  pot  aspirar 
una  noia  sense  pares  coneguts  com  ella? 

joseph:  Això  de  la  Sunta... 

bel:  A  mi'm  sembla  que  la  Mercè  l'ha  mirat  sem- 
pre ab  bons  ulls  al  noi. 

joseph:  Pro  això  de  la  Sunta  li  serà  un  gros  des- 
torb al  Quim  pera  casarse,  creume. 

bel:       Gros,  gros... 

joseph:  Tothom  ho  sap  qu'ell  es  el  pare  de  la  cria- 
tura. 

bel:       Perqu'ella  ho  diu?... 

joseph:  Y  per  mi,  per  mes  que  diguis,  no  ens  està 
pas  bé  qu'ho  posem  plà  à  la  Mercè  perquè 
s'hi  casi.  Es  una  afiliada  y  hem  de  miraria 
com  à  una  filla. 

bel:  tY  no  li  donarías  à  n'en  Quimet  una  filla 
teva? 

joseph:  Veuràs,  veuràs;  ab  el  compromís  que  te  ab 
!    l'altra... 

bel:  Pro  ell  pot  negarho,  pot  dir  que  no  era  pas 
ell  sol  el  festejador  de  la  mossa. 

joseph:  Això  fóra  un  gros  mal  fet. 

bel:       jXist!  (Anant  à  escoltar  per  la  porta  dreta) 

joseph:  (Baixant  la  veu)  jAixó  fora  obrar  contra 
la  llei  de  Deu! 

bel:  Donchs  qu'ha  de  fer  és'ha  de  consumir  com 
un  ensa  aquí,  tot  sol,  veient  en  tot  el  re- 
cort  de  sa  mare? 

joseph:  Que  vols  que't  digui  jo... 

bel:  Perquè  ja  saps  que'l  noi  no  pot  pas  casar- 
s'hi  ab  aquella. 

joseph:  Jo  crech  que  fet  y  fet  fora  lo  millor. 

(Sunta  s'aixeca,  ajusta  les  vidrieres  v 
desapareix  de  la  casa  deldevant  ficant- 
se  dintre.  Les  vidrieres  tenen  cortines 
vermelles  qu'ab  la  claror  del  quinqué  de 
darrera,  ressaltan  en  mitj  de  la  fosca 
del  carrer.) 

bel:  Ho  va  jurar  el  noi  que  no  s'hi  casaria  y  un 
jurament  fet  à  una  persona  al  morirse  es 
mes  sagrat  que  l'Ara  del  altar. 

joseph:  Es  clar  qu'havetli  jurat  à  sa  mare...  Pro  no 
sé  perquè  havia  de  portarho  tan  à  la  valen- 
ta la  teva  germana. 

bel:  ^Perquè?  perquè  si  no  ho  hagués  fet  aixís, 
jo  no  hi  hauria  entrat  mai  més  aquí;  enca- 
re  l'estimo  el  nom  de  la  familia.  Aquella 
gentota,  quan  van  heure  esment  de  la  es- 
tafada del  moliner,  se  van  girar  com  una 
mitja;  y  tot  perquè  ja  no  tenia  els  sis  cents 
duros. 

joseph:  Això  també  es  mal  fet.  Pro  era  la  vella 
això. 

bel:  iY  lo  que  li  va  fer  à  la  pobra  Laia  de  sofo- 
carla  al  mercat  al  bell  mitj  de  tothom?... 

joseph:  Era  la  vella. 

bel:  ...dientli  que  si  el  Quim  havia  perdut  els 
bous  y  buscava  les  esquelles?  Si  no  te  per- 
dó de  Deu  això... 

joseph:  Pro... 

bel:   Si  no  ho  saps  com  va  anar.  Fins  va  des- 

maiarse  la  Laia,  que  Deu  la  tinga  al  cel, 
y  mira,  això,  això  es  lo  que  l'ha  duda  à  la 
sepultura. 

joseph:  Pro  si  fa  prop  d'un  any  d'aixó.  Tenia  un 
génit  tant  fort  també  la  Laia... 

bel:  Es  que  no  n'hi  havia  per  menos.  Que't  pen- 
sas  que  tothom  es  com  tu  qu'ets  un  boni- 
faci. 

joseph:  Baja,  ja  fora  estrany... 

bel:  Si'm  fas  sofocar  quan  te  veig  ab  aquesta 
sang  d'horxata...  Y  com  que'l  noi  no  l'ha 
estimada  mai  à  la  Sunta. 

joseph:  Això... 

bel:  Nosaltres  tenim  la  obligació  de  mirar  pel 
bé  d'en  Quim  y  pel  de  la  Mercè.  El  noi  te 
aquesta  casa  y  una  plassa  que  Deu  n'hi  dó, 
y  la  noia  te  la  carrera  que  per  una  dona, 
es  molt.  Desprès  ié.  que  mes  podia  aspirar 
una  bordeta  com  ella? 

joseph:  No  ho  diguis  mes  això,  es  com  si'ns  fos 
filla  y... 

bel:       Bé,  t'ho  dich  à  tú. 

joseph:  Veiam,  veiam  que  hi  dirà  ella. 

bel:       i  El  noi!  (Veientlo  baixar) 

ESCENA  II 

bel,  joseph  y  quimet.  (Quimet per 
la  dreta.  Bel  tot  desparant  la 
taula  sosté  7  dialech  anant  y  ve- 
nint de  la  taula  d  la  porta  esque- 
rra y  al  bufet  portanthi  els  uten- 
silis del  dinar) 

joseph:  Y  donchs  noi  ino  vols  menjar  rés,  rés? 
(Quim  se  passeja  per  la  escena) 

quim:      No. 

bel:  Has  de  fer  un  altre  pensament.  dQu'en  treu- 
ràs  de  capficarte  si  no  s'hi  pot  adobar  res? 

joseph:  No  es  pas  qu'en  vida  no  hagis  fet  tot  lo  que 
hagis  pogut  per  ella.  (Pausa)  Sèu.  (Qui- 
met no  ho  fa) 

bel:       Mai  diríasde  queparlavamareabton  oncle? 

quim:      Vos  direu... 

joseph:  Bel,  jqu'ets  boja? 

bel:  Vols  que  t'ho  digui,  ja  me  aguantat  fins 
are  y  no  puch  pas  més;  d'ensà  de  mitj  dia 
que'm  sento  un  formigué  à  la  llengua  com 
si  hi  tingués  bitxos. 

quim:      éQue  hi  ha  tia? 

joseph:  Vàlgams  Deu... 

bel:  Desprès,  demà  ens  n'anem  al  poble  y  cal 
parlarne  d'aixó.  Ja  ho  sé  qu'en  diada  com 
la  d'avui... 

quim:      Digueu  dona. 

bel:       Li  dich  tú?  (a  Joseph) 

joseph:  Com  que  si't  digués  que  nó  tampoch  m'es- 
coltarías,  tira  al  dret. 

bel:  Aqui,  sol,  no  pots  pas  quedart'hi  tú.  ïQué 
pensas  fer  donchs? 

quim:      Jo... 

joseph:  Si  no  fos  per  deixar  la  plassa,  te  diríam 
que't  vinguessis  ab  nosaltres. 

quim:      No  la  trobaria  pas  en  lloen  més. 

bel:  Per  això  mateix.  T'haurías  de  casar,  veto 
aquí. 

quim:      Casar...  £ab  lo  de  la  Sunta? 

joseph:  iEh?  que't  deia  jo? 

bel:       dQue  vols  dir  que  li  portas  voluntat  encare? 

quim:  Pro  això  de  la  criatura  es  un  gros  destorp 
per  casarme. 

bel:       Bé  ho  es,  pro... 

joseph:  Y  tant... 

quim:  Y  encare  que  n'hi  portés  de  voluntat,  vaig 
jurar  à  la  mare  à  l'hora  de  la  seva  mort 
que  no  m'hi  casaria  y  jo  crech  en  Deu. 

joseph:  Farías  pecat  mortal  casanthi. 

quim:  D'haver  anat  tot  d'altres  passades,  ho 
hauria  sigut  la  meva  dona,  pro  desprès  de 
la  feta  d'abordar  la  vella  en  el  mercat  à  la 
mare  (Q.  A.  C.  S.)  matantla  del  disgust... 
Perquè  creieu  oncle  que  la  mare  no  ha  pas 
mort  de  rés  més. 

bel:       Si  la  va  masegar  tota. 

joseph:  El  metge  deia  qu'era  una  pulmonia  donchs. 

bel:        i  Que  saben  els  metges?       ' 

joseph:  Ah  rés,  rés. 

quim:  Y  que  va  venir  ben  bé  per  sa  sahó.  Poch 
m'ho  pensava  que  tingués  d'esser  aquella 
la  meva  venjansa.  Al  veure  à  la  noia  en 
tal  estat,  l'hauria  fet  dona  meva,  pro  des- 
près, recordant  el  desvergonyiment  de  la 
vella,  vam  jurar  la  mare  y  jo  que  li  faríam 
regruar,  y  d'una  cosa  va  venirne  un  altra 
fins  que,  ja  ho  sabeu,  va  ferme  jurar  la 
mare  avants  de  morirse  que  no  m'hi  casa- 
ria y  no  m'hi  casaré.  No  vull  pas  donarli 
cap  mal  estar  en  l'altra  vida. 

bel:  Y  ben  net  que  li  donarías,  y  que  fora  ca- 
passa  de  sortir  à  demanarte  comptes  si  t'hi 
casavas. 

joseph:  Mare  de  Deu... 

bel:       iQue  remugas  tu? 

joseph:  Jo,  rés,  rés... 

quim:  Y  si  la  vella  donaria  la  vida  per  veure  à  sa 
filla  sense  màcula  y  ab  el  front  ben  alt  pe- 

ra  poguerla  casar  ab  un  ricatxo,  jo  també 
la  donaria  per  veure  à  la  mare  meva  plena 
de  salut  entre  nosaltres. 

bel:  Oh,  si,  ja  ho  crech  fill  meu...  (Aixugantse 
els  ulls)  Te  beneheix  desde'l  cel  al  sen- 
tirte!... 

quim:  Desprès,  que  jo  no  hi  fora  pas  felís  ab  la 
Sunta. 

bel:       Es  clar  que  no. 

quim:  Vaig  compendreho  el  dia  que  vaig  veuren 
un'altra  de  dona...  Una  dona  iqu'oi  hi  he 
pensat  d'ensà  d'aquell  dia! 

bel:  Una  dona?  Y  nosaltres  que  com  aquell  que 
diu  te  la  teníam  emparaulada. 

joseph:  i  Que  t'empatollas  are  tu? 

bel:       Déixam  estar. 

quim:      éEmparaulada...  per  mi? 

bel:       Y  donchs,  per  qui? 

quim:      íY  qui  es,  si's  pot  saber? 

bel:  Prou  se  pot  saber,  pro  si  dius  que  ja  la  tens 
ullada... 

quim:      Bé  digueu  dquin'es  la  vostra? 

bel:       La  Mercè. 

quim:  jQue!...  la  Mercè?  (Agradablement  sor- 
près) íLa  Mercè  diheu?... 

2 

bel:  éQue  hi  dius  tú? 

quim:  La  Mercè... 

bel:  Y  la  teva?  quín'es  donchs? 

quim:  La  meva...  es  aquesta  mateixa. 

bel:  ;De  debò?  jDeu  del  cel! 

joseph:  (A  part)—  (No  ho  pot  pas  veure  bé  això 
Deu.)— 

quim:  Sí  sí,  es  aquesta  mateixa.  Densa  que  la 
vaig  veure  quan  vingué  de  la  Normal,  que 
ja  vaig  estimaria  comprenent  llavors  que  à 
l'altra  no  l'hauria  estimada  mai. 

bel:  iOh,  si  Deu  volgués  que  s'arreglés  això!... 
Llavors  si  que  vindríam  tots  aquí;  la  noia 
s'hi  fon  per  aquet  poble,  (à  Joseph)  iQue 
hi  dius  tú? 

joseph:  No  ho  voldrà  pas  Deu. 

bel:       Mai  estàs  content.  iTampoch t'agrada  això? 

joseph:  Veiam,  veiam  que  hi  dirà  la  noia. 

bel:       ;Y  que  ha  de  dir? 

quim:      La  vritat,  també'm  fa  certa  temensa... 

bel:       Deixo  per  mi  això.  ik  que  mes  pot  aspirar? 

quim:      Es  mestra  y... 

bel:       Y  tu  ets  majordom. 

quim:      Tindrà  algun  senyoret  festejador... 

bel:  Si'n  volgués  rai .  (A  la  casa  del  devant  se 
hi  veu  entrar  a  Mercè) 

quim:      Poch  me  voldrà  donchs. 

bel:       Ja  ho  sabré  aviat  jo. 

joseph:  Quin'una  aquesta  per  saberho  aviat. 

quim:  No,  no  li  digueu  pas  res.  Vull  ésser  jo  ma- 
teix si  per  cas... 

bel:       Millor  donchs. 

quim:  Això  de  ser  tan  amiga  de  l'altra'm  fa  pen- 
sar que... 

bel:  Si  me'n  costa  d'enrabiades  aquesta  amis- 
tat. Avui  dematí  ja  l'he  tinguda  de  treure 
de  casa  seva. 

quim:      Y  se  volen  molt. 

bel:  i  Mal  com  no  s'enfonsa  aquella  casota  que 
potser  aixís  fugirían  d'aquí'l  devant. 

joseph:  Tot  ho  arreglarías  segons  la  llei  de  Deutú. 

bel:  Segons  per  quina  gent  no  hi  hà  llei  qu'hi 
valgui. 

joseph:  Per  tú,  ni  Deu  qu'hi  valgui. 

bel:  Qu'ets  pesat  avui;  semblas  una  granota, 
nyau-nyau,  nyau-nyau... 

joseph:  No  donante  per  la  menjadora.  (Mutis  Jo- 

seph  calmosament  cap  al  forillo  que- 
dant se  dret  al  llinda  de  la  porta  del  ca- 
rrer mirant  à  fora) 

bel:  Donchs  pàrlali  y  veiam,  veiam.  Jo  casi 
juraria  que  no  li  desagradas.  Ja  fa  temps 
que  n'hi  vaig  mitj  parlar  de  tu.  (Mercè  y 
Sunta  surten  de  la  casa  del  devant  y  que- 
dan  enrahonant  al  llinda  de  la  porta) 

quim:      ;De  debò  tia? 

bel:       Avants  de  venir  de  passarse  mestra. 

quim:      Y  que?  ique  va  dir  ella? 

bel:  Com  qu'es  tan  estranya,  se  va  agafar  à  la 
dèria  de  que,  essent  borda,  no  tenia  dret  à 
que... 

quim:      íAíxó  os  va  dir? 

bel:       Que  tu  deurías  aspirar  à  mes... 

ql•im:      dHont  es  are? 

bel:  Ha  anat  à  tornar  les  atxes.  Ja  podria  ser 
aquí. 

joseph:  (A  Sunta  y  Mercè)  Si,  es  aquí  dintre,  ab 
en  Quim. 

bel:       iAb  qui  te  las  heus  tú? 

joseph:  Ab  la  Mercè  qu'es  aquí  fora. 

bel:  iAltra  vegada  ab  aquella  mossota!  Mercè! 
(Cridant  fort) 

mercè:  (Desde'l  carrer)  Ja  vinch  tia. 

bel:  iMireus  qu'es  prou!  Mireus  que!...  (Sunía 
s'en  torna  d  dintre) 

ESCENA  III 

DITS  Y  MERCÈ,  (pel  foro) 

mercè:  iQue  voleu  tia?  (Josep/t  també  entra) 

bel:  iQue  vull?  que  sembla  que  t'has  proposat 
matarme  à  enrabiades,  vetoaquí. 

mercè:  Mare  de  Deu... 

bel:       Desprès  de  lo  passat... 

mercè:  (Pobra  Sunta!.-. 

bel:  iQue  sigui  la  darrera!  (Traient se  uns  ro- 
saris) Ja  n'estich  tipa  de  tú...  Au  que  di- 
rem el  rosari. 

mercè:  Apa  donchs,  sortimne. 

bel:  Ja  sé  que  mai  te  vé  de  gust.  No  te  semblas 
pas  gens  ab  la  nostra  família. 

mercè:  iPerqué? 

bel:  Sort  que's  basquejan  els  altres  pera  gua- 
nyarte  la  glòria  del  cel. 

mercè:  Fent  bé  aqui  la  terra  iquí  hi  pensa  ab  el  cel? 

bel:        jQuínes  coses  de  dir,  ai  senyor! 

mercè:  No  tinch  pas  temps  de  pensarhi. 

bel:        Calla  calla,  no't  vull  sentir. 

joseph:  Avui  fa  callar  à  tothom  noia. 

bel:  (A  Joseph)  Lo  millor  serà  qu'ens  n'aném  jo 
y  tú  à  passarlo  allà  dintre  el  rosari. 

joseph:  tAllà  dintre? 

bel:  Sí  sí,  anem,  anem.  (Signant  d'amagat  d 
Joseph  qu'hivagi  que  aixís  quedaran  sols 
Mercè  y  Quintet) 

joseph:  Anem,  vaja...  (Anantsen  Joseph  y  Bel  per 
la  porta  de  la  esquerra) 

quim:  Ja'l  passaré  després  jo...  ab  la  Mercè  mes 
tart  ien  Mercè? 

mercè:  Com  vulguis.  Si  tú  vols... 

ESCENA  IV 

mercè  y  quimet  (Mercè  s'ha  as- 
segut pensativa  junt  d  la  taula;  Quimet 
se  passeja  per  la  escena.  Pausa  llarga) 

quim:      iMai  dirías  que'm  deia  la  tia? 

mercè:  No  sé,  potser  que't  fessis  capellà. 

quim:      No,  ben  al  revés  d'aixó. 

mercè:  iBen  al  revés? 

quim:      Y  tant.  Me  deia...  qu'hauría  de  casarme. 

mercè:  Y  te  rahó.  Poques  vegades  n'haurà  tingu- 
da tanta  de  rahó.  T'has  de  casar,  qu'has  de 
fer  aquí,  sól? 

(Bel  molt  cautelosament  treu  el  cap  es- 
coltant) 

quim:      iSi?  <i't  sembla  que?... 

mercè:  Me  sejnbla  que  fora  lo  millor  que  podías 
fer.  Jo  volia  parlarien  també  avants  d'anar- 
men. 

qubi:  (Temorosament)  Donchs...  si'm  volgués... 
jo  ja  la  tinch  triada. 

(Al  girar  se  Quim,  Bel  se'n  entorna  din- 
tre tancant  la  porta). 

mercè:  ;No  t'ha  de  volguer!  Si  t'està  esperant  ab 
els  brassos  oberts  pobra. 

quim:      ^M'està  esperant?...  Dius  que... 

mercè:  éNo  parlas  de  la  Sunta? 

quim:      No. 

mercè:  íNo?  (Pausa)  Donchs,  íper  qui  parlas? 
veian. 

quim:      ...Per  tú. 

mercè:  (Sorpresa)  iPer  mi? 

quim:  Si,  per  tú.  La  tia'm  deia...  (Pausa  llarga 
y  engorrosa.  Mercè  ha  quedat  ab  el  cap 
baix)  M'ha  semblat  alguna  volta  que  no'm 
miravas  malament  y... 

mercè:  (A  part)  (iDeu  meu!) 

quim:  Me  sembla  que  fora  lo  millor  pera  tots... 
tu  ab  els  oncles  vindríaho  aquí...  (Pausa) 
tQue't  sembla?  (Pausa)  Jo,  t'ho  haig  de  dir: 
Fa  molt  temps  que  quan  te  veia  me  sentia 
atret  cap  a  tu,  pro  no  hauria  gosat  mai  dirte 
lo  que't  dich  are...  Després  del  primer  mo- 
ment de  f  icsarme  en  tu,  va  semblarm  que  la 
atracció  que  cap  à  tu  sentia  era  perque't  veia 
una  dona  diferenta  de  totes  les  altres,  d'un 
altr'esperit,  mes... mes...  no  sé  com  dirtho, 
mes  entenimentada,  vaja,  que  jo  y  que  tots; 
pro  desprès,  vaig  convéncem  de  que  hi  ha- 
via un'altra  cosa  en  mon  encís  y  aquesta 
cosa  la  sentia  en  el  cor,  y'm  traspuava  pels 
ulls  al  veuret,  y  aquesta  cosa  era...  que 
t'estimava.  Vetoaquí  lo  qu'era. 

mercè:  íTu,  à  mi?  íM'estimavas  tú?... 

quim:      De  molt  temps  ha. 

mercè:  dY...  la  Sunta? 

quim:  De  bon  principi,  jo'm  creia  que  l'estimava 
à  n'ella,  y  sols  vaig  compendre  el  meu  erro 
al  veuret  arribar  de  la  Normal.  Va  caurem 
una  vena  dels  ulls  aquella  tarde:  No  l'esti- 
mava pas  à  la  Sunta. 

mercè:  (Apart)  (iQuína revelació!) 

quim:  De  molt  temps  ha  que  t'ho  hauria  dit  que't 
portava  voluntat,  si  no  m'haguessis  fet  un 
respecte  estrany  que'm  feia  mirarte  com  à 
una  cosa  que  no  podia  ésser  pera  mi.  Des- 
prés, jo  estava  massa  lligat  ab  l'altra  à  les 
hores. 

mercè:  Sí,  vaig  trobarte  lligat  ab  un'altra. 

quim:  Y,  si  vols  que  t'ho  digui,  he  obehit  ab  gust 
els  consells  de  la  mare(Q.  A.  C.  S.)  y  m'he 
amparat  ab  aquest  odi  que's  portaren  ab  la 
mare  d'ella  peradeslligarmen  del  tot. 

mercè:  iY  has  hagut  de  ampararte  ab  odis! 

quim:      i  Que  volías  fer? 

mercè:  iY  poguer  deslligarien? 

quim:      iOh  si,  no'n  vull  pas  res  ja  d'aquella  dona. 

mercè:  dNi  el  fill?  (Pausa.  Quimet  no  sap  que  res- 
pondre) iTampoch  no'l  vols  al  fill?  iPo- 
drías  rebutxarlo?  jTindrías  cor  per  ferho? 

quim:  tEl  fill?  dQui  m'ho  pot  jurar  que  sia  un  fill 
meu? 

mercè:  No  m'ho  diguis  això.  No  pots  pas  dirm'ho 
à  mi  això.  Podrías  abandonarlo  à  ton  fill? 
Digas. 

quim:      iPer  tu,  que  no  faria  jo? 

mercè:  jPobra  Sunta!  iPobret  infant!  (Pausa  lla  r 
ga) 

quim:      Be  donchs  íque't  sembla? 

mercè:  iQue'm  sembla? 

quim:      iVoldrías  ser  la  muller  meva,  Mercè? 

mercè:  (Aixecantse)  No  mes  pot  serho  una  dona 
muller  teva. 

quim:      éQue  dius?... 

mercè:  No  mes  pot  serho  la  Sunta,  ja  ho  saps  això. 
quim:      No,  ella  menos  que  cap  altra,  i  Vaig  jurarho. 

mercè:  Vas  fer  un  jurament  que  tenia  d'ofendre 
forsosament  à  Deu:  al  Deu  que  ta  mare  y 
que  tú  y  que  tots  en  aquesta  casa  heu  in- 
vocat sempre.  Devia  horroritzarlo  à  Deu  el 
teu  jurament. 

quim:  Vaig  ésser  despreciat  per  ella  quan  va  sa- 
ber qu'havía  perdut  aquells  diners. 

mercè:  Per  ella  no,  per  sa  mare  qu'es  ben  diferen- 
ta  d'ella. 

quim:  Van  mataria  à  disgustos  à  la  meva  mare. 
Ho  haig  de  recordar  sempre  més  això. 

mercè:  Si  s'hagués  deixat  regir  per  sentiments  ben 
nobles.  Si  hagués  mirat  enlaire,  no  hauria 
vist  tant  les  petiteses  de  baix,  y  fente  ca- 
sar ab  la  Sunta,  hauria  fet  una  obra  bona; 
potser  la  millor  de  sa  vida. 

quim:  No'm  pensava  pas  que't  coés  tant  això  de 
la  Sunta. 

mercè:  He  vingut  espressament  pera  ferli  tot  el  bé 
que  pugui. 

òuim:  Me  pensava  qu'havías  vingut  per  la  mort 
de  la  mare. 

mercè:  Si,  també  pro,  un  cop  morta,  éque  podia  fer 
jo  per  ella?,  mentres  que  à  la  Sunta  y  al 

fill...  de  laSunta,  puch  donalshi  la  vida... 
y  més  que  la  vida. 

òuim:      Creia  qu'havías  vingut  no  mes  per  la  mare. 

mercè:  íY  que?  la  Sunta  no  m'es  res  y  haig  de  dei- 
xar de  ferli  un  bé  per  això?  tEs  que  tenim 
obligació  de  mirar  solsament  pels  de  casa? 
ïY  els  que  no'n  tenen  de  família?  £y  els 
borts?  després  de  negalshi  un  lloen  à  casa 
nostra  hem  de  negalshi  també  el  dret  à  la 
vida? 

quim:      Pro,  es  que... 

mercè:  Y  els  borts  som  portats  al  mon  pels  que'n 
tenen  de  família;  donchs  iperque'ns  la  ne- 
gan  la  nostra  si  es  ben  nostra?  Potser  jo 
tinch  un  lloch  en  el  sí  d'una  família  d'aques- 
tes que  predican  moral  egoista  d'una  in- 
moralitat  que  subleva. 

quim:  Pro  ien  l'assumpto  de  mi  y  d'aquella,  per- 
què t'hi  vols  ficar,  veiam? 

mercè:  Per  humanitarisme,  pel  goig  de  fer  bé  qu'es 
el  goig  que  més  sento. 

quim:      Pro... 

mercè:  Y  per  privar  que  fassin  à  un  altre'l  mal 
qu'en  van  fer  à  mi. 

quim:      Ah,  ja  hi  caich  are. 

mercè:  Aquet  mal  de  bordería  que  n'es  tant  de  mal 
per  qui'l  pateix... 


quim:      Mercè,  tú  tens  un  escrúpul  per  casarte  ab 
mi. 

mercè:   ^Perquè  m'ho  dius  això? 

quim:  iPerque  no  vas  coneixe  als  teus  pares?... 
no  t'ha  de  donar  cap  reparo  això;  jo't  vull 
tal  com  ets  y  te  considero  com  à  una  cosi- 
na, com  à  una  filla  dels  meus  oncles. 

mercè:  No  Quim. 

quim:  Jo  sentiré  un  orgull  al  poguerte  dir  dona 
meva,  perquè  tú  ho  ets  tot  pera  mi  y  vol- 
dria tenir  un  nom  pera  donàrtel.  Ja  veus 
si... 

mercè:  Te  dich  que  no  es  pas  això.  Podria  ser  una 
barrera  això  pera  tú  si  tinguessis  l'ànima 
tan  petita,  si  la  tev'ànima  fos  com  la  de 
casi  tothom  que's  preocupa  mes  de  la  pre- 
cedencia  de  les  persones  que  de  sa  bon- 
dat. 

quim:  Oh  no,  no  ho  soch  pas  jo  aixís.  Jo't  vull  à 
tú  perquè  ets  tal  com  te  veig  y  perquè  fas 
sentirme  afanys  d'ajuntarme  ab  tú  per  sem- 
pre, per  sempre;  y  al  caliu  d'un  amor  pu- 
ríssim  arribar  tots  dos  junts  à  una  vellesa 
reposada  y  serena  de  cabells  blanchs  y  àni- 
ma jove. 

mercè:   Sí,  ho  llegeixo  en  tos  ulls  això. 


quim:  Es  que  al  véuret  à  tú,  m'hi  ve  l'ànima  als 
ulls.  He  descobert  un'altra  vida  en  el  trans- 
curs de  la  meva.  Jo  no  havia  pas  viscut  en- 
care  avants  de  véuret  aquella  tarde,  y  vaig 
sentir  llavors  afanys  de  vida  nova. 

mercè:  Sí,  si  ho  crech,  y  per  això  n'espero  de  tú... 
lo  qu'espero. 

quim:      Donchs,  si  no  es  allò,  parla. 

mercè:  No,  es  insignificant  allò. 

quim:  iEs  que  no  m'estimas  donchs?  ïQue  no'm 
podrías  estimar  mai?  (Pausa.  Mercè  cap- 
baixa)  Deus  estimar  à  n'algú  del  teu  poble. 

mercè:  Fa  molt  temps  que  procuro  treurem  del  cor 
tot  afecte  d'aquesta  mena. 

quim:      iL'has  sentit  donchs  aquest  afecte? 

mercè:  He  estimat  en  secret  y  molt  temps  he  llui- 
tat crudelment  ab  un  amor  impossible. 

quim:      Impossible  dius? 

mercè:   Sí,  de  tot  punt  impossible. 

quim:  íY  has  lograt  apagarlo  el  foch  del  teu 
amor? 

mercè:  El  porto  aqui  dintre  sota  un  munt  de  cen- 
dres. 

quim:  tUn  desengany? 

mercè:  No,  e'//mai  m'ho  havia  dit  que  m'estimés. 

quim:  iMai  t'ho  havia  dit? 

mercè:  No  m'ho  ha...  no  m'ho  va  dir  à  temps. 

quim:  Donchs  jo  hauré  de  lluitar  com  tú  per  es- 
borrar recorts  de  dintre  meu. 

mercè:  (Abstreta)  (La  oportunitat  en  això,  com  en 
tot,  es  la  mare  dels  grans  fets.)  (Pausa) 

quim:  Are  ja  ho  comprench  que  no't  vulguis  ca- 
sar ab  mi.  Estimant  à  un  altre... 

mercè:  No  Quim,  no;  això  també  es  mesquí.  Es 
més  gran  la  causa  que'm  mou,  es  una  cau- 
sa noble. 

quim:      Digas  donchs,  parla  dona. 

mercè:   Perquè  t'has  de  casar  ab  la  Sunta. 

quim:      i  Altra  vegada! 

mercè:  Y  he  vingut  pera  juntarte  per  sempre  ab 
ella. 

quim:      No  por  ser  això: 

mercè:  Pera  donarli  son  espòs. 

quim:      Mai. 

mercè:  Pera  donar  pare  à  son  fill. 

quim:      Mai. 

mercè:  Pera  enderrocar  l'obra  de  la  teva  mare. 

quim:      Primer  es  ella  que  tot. 

mercè:  Primer  es  la  tranquilitat  de  conciencia  que 
tot. 

quim:  La  conciencia  em  remordiaría,  si  per  cas, 
trencant  el  jurament  que  vaig  ferli  al  se- 
llar  sos  llavis  per  morir. 

mercè:  i  Quin  jurament!  iPronunciat  en  moments 
d'ofuscació!  Que  no  hauria  jurat  un  fill  per 

calmar   l'anhel   insensat   de  sa  mare  te- 
nintla  en  sos  brassos  pantejant  pera  rao 
rir. 


quim:  Es  que  no  era  pas  la  dèria  del  desvariejar 
lo  que  va  fer  que'm  demanés  tal  jurament. 

mercè:  Sí,  ja  ho  sé, .  era  el  darrer  rencor  que  se 
enduya  de  la  vida,  l'últim  odi  nascut  per 
les  punxades  d'un  amor  propi  estúpit. 

quim:      Oh  no,  no. 

mercè:  iQue'n  fa  fer  de  bestieses  el  ditxós  amor 
propi. 

quim:  Vaig  compendre  que  no  hi  fóra  felís  jo  ab 
aquella. 

mercè:  Confessió  ben  egoista,  Quimet. 

quim:  iDonchs  havia  de  condemnarme  jo  mateix? 
dhavía  de  matar  el  goig  de  la  meva  vida 
casantme  ab  la  Sunta  sens'estimarla?  tTe- 
nía  dret  de  violentar  el  meu  pervindre  1 1  i— 
gantme  per  sempre  més  ab  una  dona  que 
fóra  ma  infelicitat,  el  meu  martiri?  Digas 
tel  tenia  aquet  dret? 

mercè:  El  mateix  dret  que  tens  per  abandonaria  en 
mitj  d'un  mon  com  el  nostre,  ab  son  fillet 
a  coll  com  à  mostra  de  son  pecat  d'amor. 
Ab  el  mateix  dret  que  d'aquell  infant  ne  fas 
un  bort  abominable...  Sigas  valent;  jo  ho 
soch  més  que  tú.  Raia  en  heroisme  la  meva 
valentia...  y  jo  soch  dona. 

quim:      M'hi  va  la  felicitat  de  tota  la  vida. 

mercè:  Y  ella,  conta  quina  felicitat  la  seva,  veient- 
se  tan  lluny  de  tú  à  qui  estima  ab  tot  l'amor 
de  dona  y  ab  tot  l'amor  que  li  inspiras  com 
à  pare  del  seu  fill.  Veientsel  al  seu  fillet 
sense  pare  y  ella  sens  espòs  y  sens  honra. 

quim:      No'm  parlem  més  Mercè. 

mercè:  ;Si  ni  hi  pensa  ella  ab  l'honra  seva!  iQue 
mes  voldria  que  no  ésser  honrada  devant 
del  mon  mentres  te  tingués  à  son  costat; 
tenint  pera  son  fill  uns  brassos  d'home,  de 
pare  que  l'acullíssin  carinyosament!  Y  tú, 
no  més  tú  pots  donarli  tot  això,  deus  do- 
narli  tot  això:  l'honra  y  més  que  l'honra,  la 
vida. 


quim:      No'n  parlem  més  te  dich. 

mercè:  No,  cal  parlarne  forsa,  forsa...  Deus  do- 
narli tot  això  perquè  es  ben  seu  y  la  teva 
religió  y  de  ta  mare  diu  que  no's  pot  robar. 

quim:      Pau  als  morts. 

mercè:  Els  morts  rai,  )a  la  tenen  la  pau.  Els  vius 
son  els  que  l'anhelan,  y  creume  Quimet  que 
si  no  aculls  en  tos  brassos  à  la  Sunta,  la 
pau  de  la  teva  conciencia  s'ha  ben  acabat. 

quim:      iLa  mare,  primer  la  mare! 

mercè:  Ja  no  hi  es  ella. 

quim:      Ne  tindria  remordiment  tota  la  vida. 

mercè:  Es  una  preocupació  tonta,  mesquina,  indig- 
ne de  tú  això. 

quim:  Deu  me'n  guard  de  trencarlo  aquell  jura- 
ment. 

mercè:  iQue  més  sagrat  que'l  llegitimar  la  vida 
d'un  infant  que  ve  al  mon  sense  màcula  y 
que  més  sagrat  que  la  tranquilitat  de  la 
conciencia? 

qubi:  De  la  conciencia...  Jo  no  se  pas  com  haig 
de  tenirla  aquesta  tranquilitat. 

mercè:  Creientme  à  mi,  deixant  entrar  en  ton  cer- 
vell perdut  en  mitj  de  boires  la  llum  d'una 
vritat  sola,  esplendent;  deixant  filtrar  en 
ton  cor  aire  més  pur  que'l  que  respiravas 
prop  de  ta  mare. 

quim:      Me  malehiría  desde  l'altra  vida. 

mercè:  De  l'altra  vida  à  la  nostra  ens  intercepta 
un  abím.  No  hi  pensis  ab  ta  mare. 

quim:      Me  fas  molt  mal  Mercè. 

mercè:  Perquè  trech  la  part  cangrenada  de  tú. 
Perxó't  faig  mal...  Si  hagués  seguit  els  pre- 
ceptes de  la  seva  religió  qu'es  bona  com 
totes,  en  lloch  de  ferte  jurar  al  morir  que 
no  te  casarías  ab  la  Sunta,  t'hauria  dit:  ets 
tú  el  pecador,  ets  tú  el  culpable;  vés,  age- 
nollat à  sos  peus  y  digas  que't  perdoni.  Y 
t'hauria  perdonat,  y  hauríau  acudit  tots 
dos...  tots  tres  à  son  llit  de  morta  ajudar- 
la  à  bé  morir,  y  hauria  mort  somrient  de 
joia;  no  com  are  que  va  tancar  els  ulls 
contreta  per  la  rabió,  per  l'odi  que  va  co- 
var sempre  en  son  pit. 

quim:      i  Es  morta! 

mercè:  ;Y  que?  De  la  meva  mare  mateixa  que  no 
he  conegut  ho  diria. 

quim:      Pot  ser  es  vritat,  pro  jo... 

mercè:  Y  tú  has  de  despéndret  tant  com  puguis 
dels  ressabis  que  puguis  tenir  d'elles.  Per- 
què tú...  tú...  No  sé  si't  miro  ben  serena- 
ment pro'm  sembla  que  no  ho  ets  pas  com 
elles. 

quim:  Oh  no,  no!  Are'm  sento  com  tú  ets  y  se 
m'aclareix  la  espessa  boira  qu'enfosquía 
ma  vista. 

mercè:  La  boira  de  les  preocupacions  que't  deia. 

quim:  Tú  pots  molt  en  mi.  Me  sento  fort  vora  téu 
y'l  cornprench  el  bé  y  el  mal  joh  sí  que'I 
comprench! 

mercè:  Perquè  ets  com  jo.  Y  vulgas  serho  sem- 
pre, vulgas  sobretot. 

quim:  jOh,  si't  pogués  tenir  sempre  vora  meu! 
foras  el  meu  sol!... 

mercè:  No,  n'hi  ha  un  altre  de  sol...  no  un  sol,  son 
dos:  ella,  y  un  infant  hermosíssim  que  no 
te  pare. 

quim:      Mercè... 

mercè:  Grassó,  rialler...  se't  sembla  à  tú.  Te 
aquets  ulls  negres  y  una  boqueta  petita, 
petita  que  sempre  riu. 

quim:      i  Oh  calla. 

mercè:  Es  talment  un  àngel,  ab  sos  cavells  d'or, 
ab  sos  brassets  grassons,  ab  sos  ulls  anhe- 
losos  oberts  sempre  buscant  à  son  entorn. 
Es  que't  buscan  à  tú,  alpapa  à  qui  cridan, 
cridan  y  no  hi  va  mai. 

quim:      No  més  Mercè,  calla,  calla!... 

mercè:  (Anant  a  ell  qu'està  cap-baix;  molt  dol- 
sament.  Quim  va  entregantse  sugestio- 
nat)  Si'l  veiessis  qu'hermós,  que  rialler 
l'infant  sense  pare!...  ah,  y  se  diu  el  nom 
teu,  el  teu  nom  de  font.  El  que  no's  dirà  es 
l'altre  de  nom  com  tú,  y  anirà  pel  mon  com 
un  bordet,  com  jo  mateixa.  (S'aixuga  els 
ulls) 

quim:      Me  fas  molt  mal. 

mercè:  jNe  fas  tant  tú  de  mal!...  Volia  portàrtel  al 
teu  fillet;  l'haurías  vist  y  t'hauria  enorgu- 
llit l'haverlo  engendrat.  Es  la  criatura  més 
hermosa  de  la  terra. 

quim:      'M  matas  'm  matas... 

mercè:  Y  tú  podrías  ferne  un  paradís  venturós  de 
tot  això.  Si  tú  volguessis... 

quim:      i  Oh  prou,  prou  pel  cel!  (Alsantse) 

mercè:  Tú  pots  ser  el  sol  que  fassi  fondre  un  munt 
de  boires. 

quim:  Escolta  Mercè.  Vull  que'm  diguis  una  co- 
sa, no  més  una  cosa  y  prou.  Quan  la  sàpi- 
ga, faré  lo  que  dech  fer. 


mercè:  Digas. 

quim:      Pro  has  de  jurarme  que'm  diràs  la  vritat. 

mercè:  Te  la  diré  sense  jurarho.  No  hi  crech  en 
juraments. 

quim:  dTú...  m'estimas  Mercè?  (Mercè  baixa  al 
cap)  Contéstam...  Potser  sia  una  bogeria, 
una  ilusió  meva...  pro  he  vist...  he  cregut 
veure  en  tú... 

mercè:  (A  part)  (Forses  Deu  meu!) 

quim:      Dígam  donchs  si  m'estimas. 

mercè:  (Alsant  el  cap  resoluda)  No,  no  t'he  esti- 
mat mai. 

quim:      Donchs  ves,  que  vingui  la  Sunta. 

mercè:  (Anantsen  corrents  pel  foro)  i  Oh,  are  si 
que  t'estimo!  (Desde  la  porta)  iAre  si  que 
t'estimo! 

ESCENA  V 

QUIMET 

Are  ho  veig  ben  clar  lo  qu'haig  de  fer... 
Mare,  ja  ho  veieu  qu'ho  haig  de  fer  aixís, 
qu'ho  dech  fer  aixís...  iOh,  si  qu'ho  fora 
un  crim!...  (Sugestionat)  ...Els  ulls  com 
els  meus,  sa  boqueta  petita,  petita  que 
sempre  riu...  els  clotets  de  sa  barba...  sos 
cabells  d'or...  (Se  gira  mirant  cap  al  fo- 
rillo)  iEncare  no  ve!...  Sos  ulls  oberts 
sempre  anhelosos  buscant  à  son  entorn  à 
son  pare...  ipare!...  buscantme  à  mi!... 
(Queda  un  instant  ensimismat  mirant 
com  encantat  al  devant  seu) 

ESCENA  VI 

quim,  mercè  y  sunta  (Aquesta  por- 
ta en  sos  brassos  una  criatura 
de  bolquers) 

mercè:  Ets  à  casa  teva  Sunta.  (Sunta  entra  poch 
d  poch  temorosa  restant  un  moment  in- 
decisa d  la  porta) 

quim:  (Sunta! 

sunta:  (Anant  decidida  d  ell)  iQuimet! 

quim:  (Mirantla  en  sos  brassos)  iMe  perdonas? 

sunta:  (Mostrantli  al  infant)  Mira  el  teu  fill. 

quim:  (Agafantli)  ;Oh,  fill  meu! 

mercè:  (Cridant  ab  entussiasme)  iTía  joncle!... 
iQuín  £oig  tan  gran!...  jveniu,  prompte! 
veniu  aquí! 


ESCENA  VII 

DITS,    BEL  Y  JOSEPH 

bel:       (Porta  esquerra)  ;Que  hi  ha  noya? 
joseph:  Que  hi  ha?  (i d) 
mercè:   ;Mireu!  (Mostrantloshi  el  grupo) 
joseph:  iRedena!... 

bel:       i  Ai  Reina  Santíssima! 

quim:      íEs  el  meu  fill!  (Ab  goig  inmens) 

(Sunta  s'acosta  esporuguida  d  Quim) 

bel:        iTreute  aquesta  dona  de  casa! 

quim:      íEs  la  meva  muller! 

bel:  (Pensa  ab  ta  mare!  Pensa  ab  el  jurament 
que  vas  ferli  al  morir! 

mercè:  í  Oh,  no  es  res  això  al  costat  d'aquesta  rea- 
litat. 

bel:       jDeu  meu,  l'han  embruixat  al  meu  fill! 

joseph:  (Ha  quedat  com  alucinat  guaitant  d  to- 
thom no  donantse  ben  be  compte)  iRede- 
na!... 

sunta:   iFill  meu,  fill!  (Prenentlo  de  Quimet) 

mercè:  iOh!  qu'es  hermós  aquet  quadro! 

bel:       íA  fora,  à  fora  tú,  donota,  mala  dona! 

quim:      iProu!  es  la  meva  muller  aquesta. 

mercè:  (Apart,  radiant  de  goig)  ;Es  la  meva 
obra  aquesta! 

bel:       Una  perduda  es.  \k  fora!  ià  fora  he  dit! 

sunta:    iQuimet!... 

quim:  Prou  ja.  Aquí  es  à  casa  meva  y  aquesta 
dona  es  la  sola  mestressa  d'aquesta  casa. 

bel:  jFill,  fill  meu!  iQu'has  dit?  Torna  en  tú. 
Pensa  en  ta  mare. 

quim:  Y  qui  no  li  agradi  aixís,  pot  anarsen  quan 
vulgui. 

mercè:  (Apart)  i  Oh,  qu'estich  contenta! 

bel:  i  Verge  Santa!  iDeu  meu  Senyor!...  Joseph 
ique  no  ho  has  sentit? 

joseph:  Sí...  sí... 

bel:       Ens  treu  per  aquesta  donota. 

sunta:   (A  Quim)  Me'n  vaig,  tornaré  desprès. 

quim:  (Retenintla)  No,  tú  aquí,  ab  mi,  al  teu 
puesto,  al  lloch  d'honor  de  la  mestressa  de 
la  casa. 

bel:  Anem  Joseph,  anem  noya;  ens  treu,  ens 
treu!... 

mercè:  Jo  no,  jo  ab  ells:  ab  la  claror,  m'atrau  la 
claror!  (Ajuntant se  ab  ells) 

bel:  i  Ai  Verge  Santíssima!  itú!  itú  també!... 
Anem,  anem  nosaltres  Joseph,  per  sem- 
pre, per  sempre...  (Mitj  mutis  pel  f oro; 
Joseph  obeheix  per  forsa)  Avui,  oh  sí, 
ta  mare  ha  de  aixecarse.  Ha  de  sortirte  ta 
mare! 

quim:  Si  surt,  serà  per  veure  aquest  esclat  de 
vida.  (Estrenyent  d  Sunta  en  sos  brassos) 

bel:       Anem  Joseph.  Anem  nosaltres. 

joseph:  (Que  ja  es  a  la  porta  y  recula)  ;Oh  no,  jo 
ab  ells  també!  jFills  meus! 

mercè:  iOncle! 

bel:       (Horroritzada)  ijoseph  iqué  fas? 

quim:  Veniu,  veniu  pobre  vell  à  revifar  vostra 
vellesa  ab  l'escalf  del  nostre  amor. 

mercè:  i  Com  s'ha  esmunyit  la  boira! 

bel:  Donchs  jo  me'n  vaig.  (Mutis  foro  tot  plo- 
rant, no  passant  de  la  porta  del  carrer) 
iPobra  germana  meva! 

ESCENA  VIII 

DITS  MENYS   BEL 

quim:      (A  Mercè)  ^Y  tú  tque  faràs  tú  are? 

sunta:   Mercè  ique  n'ets  de  bona! 

mercè:  Jo,  qu'haig  de  fer  jo.  Me'n  entomaré  ab  les 
noies  de  la  meva  escola  à  repartilshi  tot 
el  tresor  d'amor  que  porto  aquí  dintre  qu'es 
inmens. 

quim:      iY  seràs  ben  felís  aixís? 

mercè:  Ho  seré  contemplant  la  meva  obra:  (Pas- 
santloshi  els  brassos  pel  coll  de  cara  al 
públich)  Veientvos  à  vosaltres  dos  junts, 
ben  acostadets  y  estimantvos  forsa,  forsa, 
forsa... 

joseph:  jAixó,  això  es  obrar  segons  la  llei  de  Deu! 

(A  la  dreta  quedan  Mercè,  Sunta  y  Quim. 
A  la  esquerra,  mes  en  primer  terme,  Jo- 
sepa aixugantse  els  ulls  ab  un  mocador 
d'herbas  tot  dihent  les  darreres  parau- 
les) 


TELO. 

